Ojāra Vācieša muzejs
Ojāra Vācieša muzejs atrodas senā ēkā Ojāra Vācieša ielā 19 Pārdaugavas Torņakalna apkaimē Rīgā. Ēkas apmestais šķautņu guļbūves korpuss ar mansarda jumtu celts ap 1778. gadu kā traktieris “Jeruzaleme”, kurā savulaik ciemojies Garlībs Merķelis, Rihards Vāgners un citi ievērojami rīdzinieki. Šķērskorpusa piebūve ar vertikālu dēļu apšuvumu celta 1870. gados. Vienā no nama dzīvokļiem kopš 1960. gada janvāra dzīvoja dzejnieks Ojārs Vācietis ar sievu Ludmilu, dēlu Žani un sievasmāti Emmu.